Document ID: 31999D0052

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιανουαρίου 1999 για τροποποίηση της απόφασης 97/252/ΕΚ για την κατάρτιση των προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο [κοινοποιηθείσα υπό τον αριθμό Ε(1998) 4540] (Κείμενο που παρουσιάζει ενδιαφέρον για τον ΕΟΧ) (1999/52/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια (1), όπως τροποποιήθηκε τελευταία από την απόφαση 98/603/ΕΚ (2), και ιδίως το άρθρο 2 παράγραφοι 1 και 4,
Εκτιμώντας:
ότι με την απόφαση 95/340/ΕΚ της Επιτροπής (3), όπως τροποποιήθηκε τελευταία από την απόφαση 96/584/ΕΚ (4), καταρτίστηκε κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα 7
ότι, για τις χώρες που εμφαίνονται στον κατάλογο αυτό, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή γάλακτος και προϊόντων με βάση το γάλα καθορίστηκαν με την απόφαση 95/343/ΕΚ της Επιτροπής (5), όπως τροποποιήθηκε τελευταία από την απόφαση 97/115/ΕΚ (6) 7
ότι η απόφαση 97/252/ΕΚ της Επιτροπής (7), όπως τροποποιήθηκε τελευταία από την απόφαση 98/394/ΕΚ (8), κατάρτισε τους προσωρινούς καταλόγους των επιχειρήσεων των τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για την κατανάλωση από τον άνθρωπο 7
ότι η Επιτροπή έλαβε εκ μέρους της Ισλανδίας, της Εσθονίας και της Πολωνίας τους καταλόγους των επιχειρήσεών τους, συνοδευόμενους από εγγυήσεις ότι οι επιχειρήσεις αυτές πληρούν τις ανάλογες υγειονομικές απαιτήσεις της Κοινότητας και ότι, σε περίπτωση μη τήρησης των εγγυήσεων αυτών από κάποια επιχείρηση, θα μπορούσαν να ανασταλούν οι δραστηριότητες εξαγωγών τους προς την Ευρωπαϊκή Κοινότητα 7
ότι, από μία κοινοτική επιθεώρηση διαπιστώθηκε για την Εσθονία η συμφωνία μίας επιχείρησης με τις απαιτήσεις που καθορίζονται από την κοινοτική κανονιστική ρύθμιση 7
ότι, από μία κοινοτική επιθεώρηση διαπιστώθηκε για την Πολωνία η συμφωνία πέντε επιχειρήσεων, όσον αφορά τις διαδικασίες παρασκευής ορισμένων προϊόντων, με τις απαιτήσεις που καθορίζονται από την κοινοτική κανονιστική ρύθμιση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/252/ΕΚ συμπληρώνεται με το παράρτημα της παρούσας απόφασης, όσον αφορά την Ισλανδία, την Εσθονία και την Πολωνία.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Ιανουαρίου 1999.

Labels: 0
3
17
5